Витоша (район)
„Витоша“ е един от 24-те административни района на Столична община. Той се намира в подножието на планината Витоша и обхваща кварталите Бояна, Симеоново, Драгалевци, Киноцентър, Бъкстон, Манастирски ливади (западна част), Княжево (вкл. местност Карпузица, която е неразделна част от кв.Княжево) и селата Владая и Мърчаево.

Към 15 юни 2023 г. в района живеят 54 717 души по настоящ адрес и 56 606 души по постоянен адрес.

Намира се в южната част на София в подножието на планината Витоша – първият Народен парк на Балканския полуостров.

Забележителности 

 Национален исторически музей, резиденция „Бояна“, Дом 1, част от Стоте национални туристически обекта

 Боянска църква – Х-XI век, обект на световното културно-историческо наследство на ЮНЕСКО с изключително ценни стенописи – образец за средновековния духовен живот на българите, част от Стоте национални туристически обекта

 Боянски водопад – боянската река, в течението си между х. „Момина скала“ и кв. Бояна, се врязва в терена и образува множество бързеи и водопади с височина около 15 метра

 Драгалевски манастир – построен от цар Иван Александър; по време на османската власт в светата обител се е укривал апостолът на свободата Васил Левски

 Княжевски минерален извор – слабо минерализиран водоизточник с лечебни свойства, температурата на водата е 31 градуса

Население 
Общият брой на населението на район „Витоша“ е заедно с кварталите, в състава му, които спадат към тези с т.нар. главен специалист. Те са със специален статут, имат допълнителна администрация и тяхното население се брои отделно. Това са „Драгалевци“ (9389 жители) и „Симеоново“ (7231 жители). Владая (3656 жители) и Мърчаево (1144 жители) имат отделни кметства, заради статута си на села, заради това тяхното население също е вписано отделно, но тук е включено към общия брой.

Етнически състав 
 Преброяване на населението през 2011 г.

Численост и дял на етническите групи според преброяването на населението през 2011 г.:

Източници

Външни препратки 

 
 Район „Витоша“  на сайта на Столична община